FPV står for First Person View og betyder, at man ser hvad dronens kamera ser. For at kunne opnå dette skal man bruge en videosender, en videomotager, et FPV kamera, 2 antenner og en skærm. FPV kameraet og videosenderen monteres på dronen, mens skærmen (eller brillerne) og videomodtageren sættes sammen. Så skal man bare finde den korrekte kanal som videosignalet kører på (der er generelt 40 kanaler at vælge imellem). Derefter kan man se præcist det samme som dronen ser med minimal forsinkelse. Dette giver en følelse af, at man er dronen, så det er en smule lettere at flyve.